תקנות הנפט (עקרונות פעולה לחיפושי נפט והפקתו בים)

{{ח:התחלה}}
{{ח:כותרת|תקנות הנפט (עקרונות פעולה לחיפושי נפט והפקתו בים), התשע״ז–2016}}

{{ח:פתיח-התחלה}}
{{ח:תיבה|ק״ת תשע״ז, 142|תקנות הנפט (עקרונות פעולה לחיפושי נפט והפקתו בים)|https://olaw.org.il/takanot/takanot-7728.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הנפט#סעיף 4|סעיפים 4}} {{ח:חיצוני|חוק הנפט#סעיף 82|ו־82}} {{ח:חיצוני|חוק הנפט|לחוק הנפט, התשי״ב–1952}} (להלן – החוק), ולאחר התייעצות עם המועצה המייעצת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אמצעי שליטה“ –
{{ח:תתת|(1)}} בתאגיד שאינו שותפות מוגבלת – כל אחד מאלה:
{{ח:תתתת|(א)}} זכות הצבעה באסיפה כללית של חברה או בגוף מקביל לה של תאגיד אחר;
{{ח:תתתת|(ב)}} זכות למנות דירקטור בחברה או את המנהל הכללי שלה, או נושאי משרה מקבילים להם בתאגיד אחר;
{{ח:תתת|(2)}} בתאגיד שהוא שותפות מוגבלת – כל אחת מן הזכויות האמורות בפסקה (1) בתאגיד שהוא השותף הכללי כהגדרתו {{ח:חיצוני|פקודת השותפויות|בפקודת השותפויות [נוסח חדש], התשל״ה–1975}};
{{ח:ת|סוג=הגדרה}} ”בקשה“ – בקשה לקבל זכות נפט או אישור להיות מפעיל, לפי העניין;
{{ח:ת|סוג=הגדרה}} ”דולר“ – דולר של ארצות הברית של אמריקה;
{{ח:ת|סוג=הגדרה}} ”היתר מוקדם עם זכות קדימה“ – היתר מוקדם עם זכות קדימה כמשמעותה {{ח:חיצוני|חוק הנפט#סעיף 7א|בסעיף 7א לחוק}};
{{ח:ת|סוג=הגדרה}} ”זכות נפט“ – זכות נפט בשטח שרובו או חלקו נמצא בים, לרבות היתר מוקדם עם זכות קדימה בשטח כאמור;
{{ח:ת|סוג=הגדרה}} ”מבקש זכות נפט“ – מי שמגיש בקשה, לפי {{ח:חיצוני|תקנות הנפט|תקנות הנפט}} ותקנות אלה, לקבל זכות נפט, בין שהיא זכות נפט חדשה ובין שהיא זכות נפט קיימת שמגיש הבקשה מבקש שתועבר לו;
{{ח:ת|סוג=הגדרה}} ”המפעיל“ – תאגיד המופקד על תפקידי מפעיל לגבי זכות נפט, שהממונה אישר אותו כאמור {{ח:פנימי|סעיף 10|בתקנה 10}};
{{ח:ת|סוג=הגדרה}} ”קבוצה“ ו”חבר בקבוצה“, לגבי זכות נפט שבעליה הם יותר מאדם אחד – כלל בעלי זכות הנפט וכל אחד מהם, בהתאמה;
{{ח:ת|סוג=הגדרה}} ”שלב הזכות“ – השלב שבו מצויה זכות הנפט בהתאם לפעילות המתבצעת באותה עת, ובכלל זה חיפוש נפט, פיתוח שדה נפט או הפקת נפט;
{{ח:ת|סוג=הגדרה}} ”שליטה“, בתאגיד – היכולת, בין לבד ובין יחד עם אחרים הפועלים בשיתוף פעולה דרך קבע, לכוון את פעילותו של התאגיד, למעט יכולת הנובעת רק ממילוי תפקיד של דירקטור או נושא משרה אחר בתאגיד; בלי לגרוע מכלליות האמור, חזקה שאדם שולט בתאגיד –
{{ח:תתת|(1)}} אם הוא מחזיק מחצית או יותר מסוג מסוים של אמצעי השליטה בתאגיד;
{{ח:תתת|(2)}} אם בידו היכולת לקבל בשביל התאגיד החלטות הנוגעות לזכות הנפט, או למנוע קבלת החלטות כאמור בתאגיד, מכוח תקנון התאגיד או מכוח הסכם;
{{ח:ת|סוג=הגדרה}} ”תפקידי מפעיל“ – מכלול הפעולות המקצועיות הנדרשות לשם חיפוש נפט, פיתוח שדה נפט והפקת נפט, ניהולם ופיקוח עליהם, תוך שמירה על הבטיחות, בריאות הציבור והגנה על הסביבה;
{{ח:ת|סוג=הגדרה}} ”תקנות הנפט“ – {{ח:חיצוני|תקנות הנפט|תקנות הנפט, התשי״ג–1953}}.

{{ח:סעיף|2|עיקרי התנאים לקבלת זכות נפט בים ולקבלת אישור כמפעיל}}
{{ח:תת|(א)}} לשם קבלת זכות נפט –
{{ח:תתת|(1)}} על המבקש לעמוד בדרישות לפי {{ח:חיצוני|תקנות הנפט|תקנות הנפט}};
{{ח:תתת|(2)}} על המבקש להראות כי הוא או חבר בקבוצה המבקשת לקבל זכות נפט עומד בתנאים הנדרשים לשם אישור כמפעיל לפי תקנת משנה (ב);
{{ח:תתת|(3)}} על המבקש להראות כי הוא בעל יכולת כלכלית מתאימה כאמור {{ח:פנימי|סעיף 3|בתקנה 3}}.
{{ח:תת|(ב)}} לשם קבלת אישור כמפעיל לגבי זכות נפט על המבקש להראות כי מתקיימים בו התנאים האמורים {{ח:פנימי|סעיף 5|בתקנה 5(א)}}, וכי הוא בעל ניסיון כאמור {{ח:פנימי|סעיף 6|בתקנה 6}} ובעל יכולת כלכלית מספקת ואיתנות פיננסית כאמור {{ח:פנימי|סעיף 7|בתקנה 7}}.

{{ח:סעיף|3|יכולת כלכלית של מבקש זכות נפט}}
{{ח:תת|(א)}} מבקש זכות נפט ייחשב בעל יכולת כלכלית מתאימה אם מתקיימים בו שני אלה:
{{ח:תתת|(1)}} סך כל הנכסים במאזן שלו, ואם הוא קבוצה – של כל חברי הקבוצה יחד, הוא 400 מיליון דולר לפחות;
{{ח:תתת|(2)}} סך כל ההון העצמי במאזן שלו, ואם הוא קבוצה – של כל חברי הקבוצה יחד, הוא 100 מיליון דולר לפחות;
{{ח:תת}} לעניין זה, ”כל חברי הקבוצה יחד“ – כולל חבר הקבוצה שיאושר כמפעיל לגבי זכות הנפט.
{{ח:תת|(ב)}} סך כל הנכסים וסך כל ההון העצמי האמורים בתקנת משנה (א) ייבחנו לפי הנתונים שבדוח הכספי המבוקר ליום 31 בדצמבר של השנה שקדמה לשנה שבה הוגשה הבקשה או לפי ממוצע הנתונים שבדוחות הכספיים המבוקרים ל־31 בדצמבר של השנתיים שקדמו לשנה שבה הוגשה הבקשה, לפי שיקול דעתו של הממונה.
{{ח:תת|(ג)}} מבקש זכות נפט שהוא לבדו יהיה בעל זכות הנפט רשאי להוכיח את היכולת הכלכלית באמצעות בעל השליטה בו, ומי שהוא חבר בקבוצה המבקשת זכות נפט (להלן בתקנה זו – הקבוצה המבקשת) רשאי להוכיח את חלקו היחסי ביכולת הכלכלית באמצעות בעל השליטה בו.
{{ח:תת|(ד)}} במקרה של הוכחת היכולת הכלכלית כאמור בתקנת משנה (ג), יצורפו לבקשה מסמכים אלה:
{{ח:תתת|(1)}} כתב התחייבות בלתי חוזרת של בעל השליטה שלגביו הוכח כאמור, או כתבי התחייבות בלתי חוזרת של בעלי השליטה בחברי הקבוצה המבקשת שלגביהם הוכח כאמור, לפי העניין, להעמיד לרשות המבקש או לרשות הקבוצה המבקשת, לפי העניין, אם זכות הנפט תינתן להם, כספים עד לסכום כולל של 100 מיליון דולר, שיידרשו לצורך ביצוע פעולותיהם וחובותיהם כבעלי הזכות;
{{ח:תתת|(2)}} כתב התחייבות בלתי חוזרת של מבקש זכות הנפט או כתבי התחייבות בלתי חוזרת של חברי הקבוצה המבקשת, לפי העניין, לדרוש את מימוש ההתחייבות של בעלי השליטה בהם במקרה הצורך.
{{ח:תת|(ה)}} כתבי ההתחייבות כאמור בתקנת משנה (ד) יהיו לפי {{ח:פנימי|תוספת 1 טופס 1|טפסים 1}} {{ח:פנימי|תוספת 1 טופס 2|ו־2 בתוספת הראשונה}}, לפי העניין.
{{ח:תת|(ו)}} על אף האמור בתקנת משנה (א), רשאי הממונה להעניק זכות נפט למבקש אף אם לא מתקיימים בו התנאים המפורטים בה ובלבד שבנסיבות העניין אי־קיום התנאים אינו מהותי, והממונה שוכנע כי יש טעמים מיוחדים המצדיקים זאת; החלטת הממונה לפי תקנת משנה זו תינתן ותנומק בכתב.

{{ח:סעיף|4|דוחות כספיים שיגיש מבקש זכות נפט}}
{{ח:ת}} מבקש זכות נפט יצרף לבקשתו עותקים של הדוחות הכספיים המבוקרים שלו לשנתיים שקדמו להגשת הבקשה, ואם הוא מסתמך, לצורך הוכחת היכולת הכלכלית שלו, על בעל השליטה בו, כאמור {{ח:פנימי|סעיף 3|בתקנה 3(ג)}}, יצרף גם את הדוחות הכספיים המבוקרים של בעל השליטה בו לשנתיים שקדמו להגשת הבקשה.

{{ח:סעיף|5|חובת מפעיל להחזיק בזכות הנפט ולהשתתף בהוצאות ובהכנסות, וייחוד פעולותיו}}
{{ח:תת|(א)}} הממונה לא יאשר תאגיד כמפעיל אלא אם כן מתקיים בו אחד מאלה:
{{ח:תתת|(1)}} הוא מבקש להיות לבדו בעל זכות נפט ומפעיל באותה זכות הנפט;
{{ח:תתת|(2)}} הוא מבקש להיות חבר בקבוצה, ולפי ההסכמים בינו לבין שאר חברי הקבוצה הוא יהיה מופקד מטעמם על ביצוע תפקידי מפעיל בזכות הנפט של הקבוצה וכן יהיה בעל שיעור של 25 אחוזים לפחות בזכות הנפט ויהיה חייב לשאת ב־25 אחוזים לפחות מהוצאות הקבוצה לצורכי זכות הנפט וזכאי ל־25 אחוזים לפחות מהכנסותיה מזכות הנפט.
{{ח:תת|(ב)}} תפקידי מפעיל יבוצעו בידי המפעיל באמצעות עובדיו או באמצעות קבלנים שהמפעיל יתקשר עמם, והוא יפקח עליהם ויהיה אחראי על פעולותיהם.

{{ח:סעיף|6|ניסיון הנדרש ממפעיל}}
{{ח:תת|(א)}} הממונה לא יאשר תאגיד כמפעיל אלא אם כן יש לו ניסיון של חמש שנים לפחות, בתקופת עשר השנים שקדמה להגשת הבקשה, בביצוע תפקידי מפעיל, ובכלל זה ניסיון בפעולות שבוצעו בפיקוחו ובאחריותו באמצעות קבלנים שעמם התקשר, כמפורט בפסקאות (1) עד (4) להלן:
{{ח:תתת|(1)}} ניסיון בחיפושי נפט בים, לרבות בפעולות אלה: תכנון וניהול של סקרים גאולוגיים וגאופיסיים, ובכלל זה עיבוד מידע, ניתוח גאולוגי וגאופיסי של אזורי חיפוש, איתור ותיאור מבנים גאולוגיים המהווים מלכודות נפט, הכנת מפרטים לביצוע קידוחים ודוחות הערכת משאבים;
{{ח:תתת|(2)}} ניסיון בקדיחה בים, לרבות בפעולות אלה: תכנון הנדסי מפורט של קידוחים, העסקת קבלנים לביצוע קידוחים, רכישת ציוד קדיחה, פיקוח הנדסי וגאולוגי על תהליך קדיחה, ביצוע מבחני הפקה, ניתוח תוצאות הקידוח, תכנון וביצוע נטישה של קידוח והכנת דוחות סיום קידוח;
{{ח:תתת|(3)}} ניסיון בפיתוח ובהפקת נפט או גז טבעי בים, לרבות בפעולות אלה: הכנת תכניות פיתוח, תכנון והקמה של מיתקני הפקה והולכה, ובכלל זה מיתקנים תת־ימיים, הנחת צנרת הולכה תת־ימית, ביצוע מבחני קבלה למערכות ההפקה וההולכה, ניהול הפקה, והפעלת אסדות הפקה מאוישות;
{{ח:תתת|(4)}} ניסיון בפעולות לשמירת הבריאות והסביבה, קיום מערכת ניהול בטיחות וסביבה בקשר עם פעולות בזכויות נפט, לרבות הכנת תכניות בטיחות, ביצוע סקרי סיכונים, הכנת מסמכים סביבתיים וניטור סביבתי הנוגעים לפעולות בזכויות נפט, כולם בהתאם לאמות מידה בין־לאומיות מקובלות.
{{ח:תת|(ב)}} על אף האמור בתקנת משנה (א), הממונה רשאי, בהחלטה מנומקת בכתב ובהתאם לשלב הזכות ולמאפייניה, וכן בהתאם להיקף הביקוש לקבלת הזכות באותו שטח או בהתאם להרכבה של הקבוצה כולה, לאשר תאגיד כמפעיל אף אם לא עמד בדרישות האמורות בתקנת משנה (א)(3).
{{ח:תת|(ג)}} הממונה לא יאשר תאגיד כמפעיל אלא אם כן הוא מעסיק באופן ישיר עובדים בעלי הכשרה וניסיון של חמש שנים לפחות בתחומים האמורים בתקנת משנה (א)(1), וכן בתחומים האמורים בתקנת משנה (א)(3) זולת אם החליט, לפי תקנת משנה (ב), לאשר את התאגיד כמפעיל על אף שלא עמד בדרישות תקנת משנה (א)(3).
{{ח:תת|(ד)}} על אף האמור בתקנת משנה (ג), הממונה רשאי לדרוש מתאגיד מסוים, לשם אישורו כמפעיל, ניסיון רב מהקבוע בתקנת המשנה האמורה, אם מצא שהדבר נדרש בהתאם לשלב הזכות ולמאפייניה, ובהתחשב בתכנית העבודה, במורכבותה ובהיבטים סביבתיים ובטיחותיים הנובעים מתכנית העבודה וממיקומה של הזכות; דרישה כאמור תינתן ותנומק בכתב.
{{ח:תת|(ה)}} לשם הוכחת עמידת התאגיד בדרישות האמורות בתקנת משנה (א) ואישורו כמפעיל, רשאי התאגיד להסתמך על ניסיון של בעל השליטה בו, וזה מצדו רשאי להסתמך על ניסיון של חברה אחרת שבשליטתו, ובלבד שלבעל השליטה או לחברה כאמור יש ניסיון כמפורט בתקנת משנה (א) והם מעסיקים באופן ישיר עובדים בעלי הכשרה וניסיון כאמור בתקנת משנה (ג), והממונה לא מצא כי יש חשש להתנגשות בין ענייני התאגיד שמבוקש אישורו כמפעיל לבין ענייניהם של בעל השליטה או החברה כאמור.
{{ח:תת|(ו)}} במקרה של הסתמכות כאמור בתקנת משנה (ה), יצורפו לבקשה כתבי התחייבות כאמור {{ח:פנימי|סעיף 9|בתקנה 9}}.

{{ח:סעיף|7|יכולת כלכלית ואיתנות פיננסית הנדרשת ממפעיל}}
{{ח:תת|(א)}} הממונה לא יאשר תאגיד כמפעיל אלא אם כן הוא בעל יכולת כלכלית מספקת ואיתנות פיננסית, ורשאי המפעיל להוכיח זאת באמצעות בעל השליטה בו, אם בעל השליטה הוא בעל יכולת כלכלית מספקת ואיתנות פיננסית ובלבד שצורפו לבקשה כתבי התחייבות כאמור {{ח:פנימי|סעיף 9|בתקנה 9}}; לעניין זה –
{{ח:תתת|(1)}} יכולת כלכלית תיחשב מספקת אם סך כל הנכסים במאזן הוא 200 מיליון דולר לפחות וסך כל ההון העצמי הוא 50 מיליון דולר לפחות; אין באמור כדי לגרוע מהוראות {{ח:פנימי|סעיף 3|תקנה 3(א)}};
{{ח:תתת|(2)}} איתנות פיננסית תוכח בהתקיים שני אלה:
{{ח:תתתת|(א)}} שניים לפחות מבין שלושת היחסים האלה מתקיימים: היחס השוטף של נכסים שוטפים להתחייבויות שוטפות עולה על 1, היחס בין ההון העצמי למאזן עולה על 25%, והיחס בין תזרים המזומנים מפעילות שוטפת להוצאות המימון השנתיות עולה על 1.2;
{{ח:תתתת|(ב)}} חוות דעת או דוח סקירה של רואה החשבון המבקר המצורפים לדוחות הכספיים של המבקש אינם כוללים הפניית תשומת לב למצבו הפיננסי של התאגיד או לקיומם של ספקות משמעותיים בדבר המשך קיומו כעסק חי.
{{ח:תת|(ב)}} היכולת הכלכלית והאיתנות הפיננסית כאמור בתקנת משנה (א) ייבחנו לפי הנתונים שבדוח הכספי המבוקר ליום 31 בדצמבר של השנה שקדמה להגשת הבקשה או לפי ממוצע הנתונים שבדוחות הכספיים המבוקרים ליום 31 בדצמבר של שנתיים שקדמו להגשת הבקשה, לפי שיקול דעתו של הממונה.
{{ח:תת|(ג)}} על אף האמור בתקנת משנה (א)(1), הממונה רשאי, בהחלטה מנומקת בכתב, ובהתחשב בהיקף ההשקעות שבוצעו ובהיקף ההשקעות הנדרשות אשר טרם בוצעו בשטח הזכות, לאשר תאגיד כמפעיל אף אם לא עמד בדרישות בדבר היכולת הכלכלית וסך הנכסים במאזן שלו או סך ההון העצמי שלו נמוך מן הקבוע בתקנת משנה (א)(1).

{{ח:סעיף|8|בקשה לאישור כמפעיל}}
{{ח:תת|(א)}} בקשה של תאגיד לאישור כמפעיל תוגש לממונה באחת מאלה:
{{ח:תתת|(1)}} יחד עם בקשה לקבל זכות נפט חדשה;
{{ח:תתת|(2)}} כחלק מבקשה להחלפת מפעיל במסגרת בקשה להעברת זכויות בזכות נפט.
{{ח:תתת|(ב)}} הבקשה תכלול את כל הפרטים המצוינים {{ח:פנימי|תוספת 2|בתוספת השנייה}} ויצורפו אליה כל המסמכים המצוינים {{ח:פנימי|תוספת 2|בתוספת השנייה}} וכן מסמך בעברית ובו עיקרי הבקשה והמסמכים; המבקש רשאי להוסיף פרטים ומסמכים כפי שימצא לנכון כדי לתמוך בבקשתו.
{{ח:תת|(ג)}} הממונה רשאי לדרוש מהמבקש למסור הבהרות לגבי הפרטים והמסמכים שהוגשו, וכן פרטים ומסמכים נוספים כפי שנדרש לדעתו לקבלת החלטה בבקשה; להבהרות ולמסמכים יצורפו עיקריהם בעברית.
{{ח:תת|(ד)}} הבקשה וההבהרות יוגשו בשלושה עותקי נייר חתומים במקור, בצירוף אישור עורך דין כי החותמים הם בעלי זכות חתימה בתאגיד המבקש, וכן יוגשו בקובץ אלקטרוני.

{{ח:סעיף|9|כתבי התחייבות}}
{{ח:תת|(א)}} תאגיד המבקש אישור כמפעיל, המסתמך לצורך הוכחת עמידתו בתנאים לקבלת האישור, על ניסיון של בעל השליטה בו לפי {{ח:פנימי|סעיף 6|תקנה 6(ה)}}, או על היכולת הכלכלית והאיתנות הפיננסית של בעל השליטה בו לפי {{ח:פנימי|סעיף 7|תקנה 7(א)}}, יצרף לבקשה כתבי התחייבות אלה:
{{ח:תתת|(1)}} כתב התחייבות בלתי חוזרת של בעל השליטה להעמיד לרשות המבקש, אם יאושר כמפעיל, כוח אדם בעל ניסיון או משאבים כספיים עד לסכום של 50 מיליון דולר, ואם הוא הבעל היחיד של זכות הנפט – עד לסכום של 100 מיליון דולר, כפי שיידרש לו לצורך ביצוע תפקידי מפעיל לגבי זכות הנפט;
{{ח:תתת|(2)}} כתב התחייבות בלתי חוזרת של התאגיד המבקש אישור כמפעיל לדרוש את מימוש ההתחייבות של בעל השליטה בו, במקרה הצורך.
{{ח:תת|(ב)}} כתבי ההתחייבות יהיו לפי {{ח:פנימי|תוספת 1 טופס 3|טפסים 3}}, {{ח:פנימי|תוספת 1 טופס 4|4}}, {{ח:פנימי|תוספת 1 טופס 5|5}} {{ח:פנימי|תוספת 1 טופס 6|ו־6 בתוספת הראשונה}}, לפי העניין.

{{ח:סעיף|10|החלטת הממונה בבקשה לאישור כמפעיל}}
{{ח:תת|(א)}} הממונה יבחן את בקשת התאגיד לאישור כמפעיל לפי התנאים הקבועים בתקנות אלה ובהתאם למאפייני זכות הנפט, לרבות מאפייני שדה הנפט ושלב הזכות, וכן ייתן את דעתו לשיקולים האמורים {{ח:פנימי|סעיף 11|בתקנה 11}}.
{{ח:תת|(ב)}} אישר הממונה את הבקשה, רשאי הוא להתנות את אישורו בתנאים.
{{ח:תת|(ג)}} אין באישור תאגיד כמפעיל לגבי זכות נפט מסוימת כדי להוות אישורו כמפעיל לגבי זכות נפט אחרת.
{{ח:תת|(ד)}} על אף האמור {{ח:פנימי|סעיף 6|בתקנות 6}} {{ח:פנימי|סעיף 7|ו־7}} ובלי לגרוע מהוראות {{ח:פנימי|סעיף 6|תקנות 6(ב)}} {{ח:פנימי|סעיף 7|ו־7(ג)}}, רשאי הממונה לאשר תאגיד כמפעיל אף אם לא מתקיימים בו כל התנאים המפורטים בהן ובלבד שבנסיבות העניין אי־קיום התנאים אינו מהותי, והממונה שוכנע כי יש טעמים מיוחדים המצדיקים זאת; החלטת הממונה לפי תקנת משנה זו תינתן ותנומק בכתב.

{{ח:סעיף|11|סירוב בשל שיקולים מיוחדים}}
{{ח:ת}} הממונה, באישור השר, רשאי שלא לאשר בקשה לקבלת זכות נפט או שלא לאשר לאישור כמפעיל, אף אם התקיימו כל התנאים המפורטים בתקנות אלה, אם שוכנע הממונה כי טעמים של ביטחון המדינה, של יחסי חוץ או של קשרי מסחר בין־לאומיים מצדיקים זאת, ובכלל זה קיומם של טעמים כאמור במקרה שבעל השליטה במבקש זכות הנפט או במבקש אישור כמפעיל הוא מדינת חוץ, או אם קיימות נסיבות מיוחדות אחרות אשר בשלהן אישור הבקשה אינו לטובת הציבור או משק האנרגיה בישראל.

{{ח:סעיף|12|מתן רישיון או חזקה על פי תחרות}}
{{ח:תת|(א)}} הודיע השר כי רישיון או חזקה בשטח שכולו או רובו בים יינתנו על פי תחרות, תיערך התחרות בהליך פומבי שיכוון להשגת מרב היתרונות למשק המדינה, ובכלל זה משק האנרגיה.
{{ח:תת|(ב)}} הממונה יפרסם באתר האינטרנט של משרד התשתיות הלאומיות האנרגיה והמים, לכל הליך כאמור בתקנת משנה (א), את דבר קיום ההליך התחרותי, המועד האחרון להגשת הצעות, תנאי הסף, והסכום המזערי להצעת המחיר, אם נדרש, ואם יוחלט לבחון את ההצעות גם על בסיס טיבן – את אמות המידה לבחינה כאמור ואת המשקל של כל אחת מאמות המידה לבחירת הזוכה.

{{ח:סעיף|13|רישום מפעיל ושמירת מסמכיו בישראל}}
{{ח:תת|(א)}} מבקש שהממונה אישרו כמפעיל והוא חברת חוץ שטרם נרשמה לפי {{ח:חיצוני|חוק החברות#סעיף 346|סעיף 346 לחוק החברות, התשנ״ט–1999}} (להלן – חוק החברות), ירשום את החברה כאמור לא יאוחר מחודש מיום האישור.
{{ח:תת|(ב)}} המפעיל ישמור במשרדו בישראל חשבונות ורשומות מלאים על פעולותיו בזכות הנפט, לרבות כל הנדרש לפי {{ח:חיצוני|חוק הנפט#סעיף 37|סעיף 37 לחוק}}.

{{ח:סעיף|14|דיווחים ועדכון פרטים}}
{{ח:תת|(א)}} בעל זכות נפט, ובכלל זה כל חבר בקבוצה, יגיש לממונה, אחת לשנה, דוח כספי שנתי מבוקר שלו לגבי השנה הקודמת.
{{ח:תת|(ב)}} בעל זכות נפט, ובכלל זה כל חבר בקבוצה, ימסור לממונה דיווח על קרות אירוע הנוגע לו, כמפורט להלן:
{{ח:תתת|(1)}} הוגשה לגביו בקשה לפשרה או להסדר לפי {{ח:חיצוני|חוק החברות#סעיף 350|סעיפים 350}} {{ח:חיצוני|חוק החברות#סעיף 351|או 351 לחוק החברות}} או בקשה להבראה לפי {{ח:חיצוני|חוק החברות#סעיף 350א|סעיף 350א לחוק האמור}}, לבית משפט בישראל, או הוגשה בקשה דומה לבית משפט במדינת חוץ לפי דיני מדינת החוץ;
{{ח:תתת|(2)}} הוגשה לבית משפט או לרשם ההוצאה לפועל בישראל או לבית משפט או רשות מוסמכת במדינת חוץ, לפי העניין, בקשה להורות על פירוקו של בעל הזכות, ובכלל זה של חבר בקבוצה, או בקשה למינוי כונס נכסים, מפרק, מפרק זמני, נאמן, מנהל מיוחד או בעל תפקיד אחר ביחס לעיקר נכסי בעל הזכות או לעיקר נכסי חבר בקבוצה או לנכסיו המהותיים או לנכסים הקשורים לקיום תנאי הזכות, או מונה בעל תפקיד כאמור והמינוי לא בוטל בתוך שני ימי עסקים;
{{ח:תתת|(3)}} הוטל עיקול על כל נכסיו או על עיקר נכסיו של בעל הזכות, ובכלל זה חבר בקבוצה, או על נכסיו המהותיים או על נכסים הקשורים לקיום תנאי הזכות, והעיקול לא הוסר בתוך שני ימי עסקים.
{{ח:תת|(ג)}} דיווח כאמור בתקנת משנה (ב) יהיה בדרך של מתן הודעה ראשונית מיד לאחר שנודע לחייב בדיווח על האירוע, ומתן דוח מפורט בכתב מוקדם ככל האפשר אחרי מתן ההודעה ולא יאוחר מ־24 שעות לאחר שנודע לו על האירוע; לממונה יימסרו העתקים של בקשות שהוגשו כאמור בתקנת משנה (ב)(1) ו־(2) והחלטות שניתנו לגביהן, יחד עם הדוח המפורט או בתוך 24 שעות מקבלתן.
{{ח:תת|(ד)}} מפעיל יודיע לממונה על כל שינוי שחל בעניינים המנויים {{ח:פנימי|תוספת 2 פרט 1|בפרטים 1(א), (ב) ו־(ג) לתוספת השנייה}} ובמבנה האחזקות כאמור {{ח:פנימי|תוספת 2 פרט 1|בפרט 1(ד) לתוספת השנייה}}, בתוך 14 ימים ממועד השינוי.
{{ח:תת|(ה)}} אין באמור בתקנה זו כדי לגרוע מסמכות הממונה לדרוש דיווחים, מידע ומסמכים נוספים.
{{ח:תת|(ו)}} בלי לגרוע {{ח:חיצוני|תקנות הנפט#סעיף 8|מתקנה 8 לתקנות הנפט}}, הוראות תקנה זו יחולו גם על מבקש זכות נפט ומבקש אישור כמפעיל בתקופה שמיום הגשת הבקשה עד יום מתן החלטת הממונה בבקשה.

{{ח:סעיף|15|שטח מרבי}}
{{ח:תת|(א)}} השטח המרבי של היתר מוקדם עם זכות קדימה בים יהיה 4,000 קמ״ר.
{{ח:תת|(ב)}} השטח המרבי של רישיון בים יהיה 400 קמ״ר.

{{ח:סעיף|16|ביטול}}
{{ח:ת}} תקנות הנפט (עקרונות פעולה לחיפושי נפט והפקתו בים), התשס״ו–2006 – בטלות.

{{ח:סעיף|17|תחולה}}
{{ח:ת}} תקנות אלה יחולו על בקשות לקבלת זכות נפט ולקבלת אישור כמפעיל שיוגשו לממונה החל ביום פרסומן.

{{ח:קטע2|תוספת 1|תוספת ראשונה}}
{{ח:קטע4||{{ח:הערה|({{ח:פנימי|סעיף 3|תקנות 3(ה)}} {{ח:פנימי|סעיף 9|ו־9(ב)}})}}}}

{{ח:סעיף*|עוגן=תוספת 1 טופס 1}}
{{ח:ת}} '''טופס 1''': נוסח כתב התחייבות בלתי חוזרת של בעל שליטה במבקש זכות נפט

{{ח:סעיף*|עוגן=תוספת 1 טופס 2}}
{{ח:ת}} '''טופס 2''': נוסח התחייבות בלתי חוזרת של מבקש זכות נפט

{{ח:סעיף*|עוגן=תוספת 1 טופס 3}}
{{ח:ת}} '''טופס 3''': נוסח כתב התחייבות בלתי חוזרת של בעל שליטה במבקש אישור כמפעיל בעניין הוכחת ניסיון

{{ח:סעיף*|עוגן=תוספת 1 טופס 4}}
{{ח:ת}} '''טופס 4''': נוסח התחייבות בלתי חוזרת של מבקש אישור כמפעיל בעניין הוכחת ניסיון

{{ח:סעיף*|עוגן=תוספת 1 טופס 5}}
{{ח:ת}} '''טופס 5''': נוסח כתב התחייבות בלתי חוזרת של בעל שליטה במבקש אישור כמפעיל בקשר להוכחת יכולת כלכלית

{{ח:סעיף*|עוגן=תוספת 1 טופס 6}}
{{ח:ת}} '''טופס 6''': נוסח התחייבות בלתי חוזרת של מבקש אישור כמפעיל בקשר להוכחת יכולת כלכלית

{{ח:קטע2|תוספת 2|תוספת שנייה}}
{{ח:קטע4||{{ח:הערה|({{ח:פנימי|סעיף 8|תקנה 8(ב)}})}}}}

{{ח:סעיף*}}
{{ח:ת}} הפרטים שייכללו בבקשה לקבל אישור להיות מפעיל והמסמכים שיצורפו אליה, הם כמפורט להלן:

{{ח:סעיף*|1||עוגן=תוספת 2 פרט 1}}
{{ח:ת}} '''זהות המבקש'''
{{ח:תת|(א)}} שם המבקש, מקום התאגדות, מספר התאגיד, תאריך ההתאגדות, כתובת המבקש, מספר טלפון, מספר פקסימילה וכתובת דואר אלקטרוני;
{{ח:תת|(ב)}} פירוט בעלי המניות של המבקש או השותפים בו המחזיקים ביותר מ־5 אחוזים בו, שיעורי אחזקותיהם בו ומקומות התאגדותם;
{{ח:תת|(ג)}} שם איש הקשר מטעם המבקש, כתובתו, מספר טלפון, מספר פקסימילה וכתובת דואר אלקטרוני;
{{ח:תת|(ד)}} יצורפו –
{{ח:תתת|(1)}} תעודת ההתאגדות של המבקש;
{{ח:תתת|(2)}} אם המבקש נרשם כחברת חוץ לפי {{ח:חיצוני|חוק החברות#סעיף 346|סעיף 346 לחוק החברות, התשכ״ט–1999}} – אישור רשם החברות על הרישום כאמור;
{{ח:תתת|(3)}} תרשים מבנה האחזקות במבקש;
{{ח:תתת|(4)}} תרשים המבנה הארגוני של המבקש;
{{ח:תתת|(5)}} קורות חיים וניסיון מקצועי של עובדי המבקש שהם בעלי התפקידים המרכזיים במבקש;
{{ח:תתת|(6)}} תיאור מפורט של מדיניות המבקש בתחום הגנת הסביבה.

{{ח:סעיף*|2||עוגן=תוספת 2 פרט 2}}
{{ח:ת}} '''חלקו של המבקש בזכות הנפט'''
{{ח:ת}} אם הבקשה היא לאישור תאגיד כמפעיל לגבי זכות נפט קיימת, יצורף מסמך בחתימת כל בעלי הזכות האחרים, אם יש כאלה, המעיד על שיעור האחזקות שהוסכם שיהיה למבקש, אם יאושר, וכן על שיעור ההשתתפות בהוצאות ובהכנסות בזכות הנפט שלגביה מוגשת הבקשה שהוסכם שיהיה למבקש אם יאושר; אם הבקשה מוגשת יחד עם בקשה לזכות נפט חדשה, יצורף מסמך המעיד על הסכמות כאמור בחתימת כל מבקשי הזכות.

{{ח:סעיף*|3||עוגן=תוספת 2 פרט 3}}
{{ח:ת}} '''פעילות המבקש בתפקידי מפעיל'''
{{ח:תת|(א)}} יצורף מסמך חתום בידי המנהל הכללי של התאגיד המבקש ובו תיאור המקומות שבהם היו למבקש זכויות ואשר בהם המבקש ביצע תפקידי מפעיל במשך 5 שנים לפחות בתקופת 10 השנים שקדמו להגשת הבקשה, ויצוינו, לגבי כל אחד מהמקומות, פרטים אלה:
{{ח:תתת|(1)}} הזכות במקום ושיעור זכויות המבקש בה;
{{ח:תתת|(2)}} המיקום;
{{ח:תתת|(3)}} עומק המים בנקודות של הקידוחים ופעולות הפיתוח;
{{ח:תתת|(4)}} תיאור הפעילות של המבקש בתפקידי מפעיל;
{{ח:תתת|(5)}} תקופת הפעילות;
{{ח:תתת|(6)}} היקף ההשקעות של המבקש;
{{ח:תתת|(7)}} העתודות המוכחות באותו מקום;
{{ח:תתת|(8)}} היקף ההפקה של נפט.
{{ח:תת|(ב)}} רשימת תאונות ואירועים של זיהום הסביבה, תביעות שהוגשו נגד המבקש בשלהן ועיצומים שהוטלו עליו בשלהן, במהלך 10 השנים שקדמו להגשת הבקשה.
{{ח:תת|(ג)}} יצורפו מסמכים המעידים על כך שלגבי הזכויות במקומות שתוארו במסמך האמור בפרט משנה (א) ביצע המבקש תפקידי מפעיל.

{{ח:סעיף*|4||עוגן=תוספת 2 פרט 4}}
{{ח:ת}} '''ניסיון בחיפושי נפט, בפיתוח ובהפקת נפט'''
{{ח:ת}} יתואר ניסיונו של המבקש ושל עובדיו בכל המפורט {{ח:פנימי|סעיף 6|בתקנה 6(א)(1) עד (3)}}.

{{ח:סעיף*|5||עוגן=תוספת 2 פרט 5}}
{{ח:ת}} '''ניסיון בפעולות לשמירת הבריאות, הבטיחות והגנת הסביבה'''
{{ח:תת|(א)}} יתואר ניסיונו של המבקש בתחומי השמירה על בריאות הציבור, הבטיחות, והגנת הסביבה (Health, Safety, Environment – HSE). במקומות שבהם ביצע תפקידי מפעיל, לרבות הכנת מסמכים סביבתיים ותכנית ניהול בטיחות וסביבה.
{{ח:תת|(ב)}} יצורפו מסמכים בעניין הניסיון האמור בפרט משנה (א), ובכלל זה:
{{ח:תתת|(1)}} תיאור של המבנה הארגוני, הנהלים הפנימיים ומנגנוני הפיקוח והבקרה של המבקש בתחומים האמורים;
{{ח:תתת|(2)}} ביצועי המבקש בתחומים האמורים על פי תבחינים מוכרים כגון אבדן זמן עבודה עקב פגיעות (LTI – Lost Time Injury) והשפעת פגיעות (Injury Severity Rate).

{{ח:סעיף*|6||עוגן=תוספת 2 פרט 6}}
{{ח:ת}} '''יכולת כלכלית ואיתנות פיננסית'''
{{ח:תת|(א)}} יצורפו מסמכים המעידים על היכולת הכלכלית והאיתנות הפיננסית של המבקש, ובהם מסמכים אלה:
{{ח:תתת|(1)}} עותקים של הדוחות הכספיים המבוקרים לשנתיים האחרונות;
{{ח:תתת|(2)}} מסמך חתום בידי רואה החשבון או מורשי החתימה של התאגיד המבקש שיכלול את הנתונים והיחסים הפיננסיים האלה, לגבי השנתיים שקדמו להגשת הבקשה:
{{ח:תתתת|(א)}} סך הנכסים במאזן בהתאם לדוחות הכספיים המבוקרים;
{{ח:תתתת|(ב)}} סך ההון העצמי במאזן בהתאם לדוחות הכספיים המבוקרים;
{{ח:תתתת|(ג)}} יחס שוטף (נכסים שוטפים/התחייבויות שוטפות);
{{ח:תתתת|(ד)}} יחס הון עצמי (הון עצמי/מאזן);
{{ח:תתתת|(ה)}} יחס נזילות (תזרים מזומנים מפעילות שוטפת/הוצאות מימון שנתיות).
{{ח:תת|(ב)}} יצורף מסמך ובו יפורטו קשרים עם כל המדינות שבהן המבקש פועל.

{{ח:סעיף*|7||עוגן=תוספת 2 פרט 7}}
{{ח:ת}} '''הסתמכות על בעל השליטה'''
{{ח:תת|(א)}} מבקש המסתמך, לצורך הוכחת עמידתו בתנאים לקבלת אישור, על ניסיון של בעל השליטה בו, יציין את כל האמור {{ח:פנימי|תוספת 2 פרט 1|בפרטים 1(א), (ב) ו־(ג)}}, {{ח:פנימי|תוספת 2 פרט 4|4}} {{ח:פנימי|תוספת 2 פרט 5|ו־5(א)}}, ויצרף את כל המסמכים האמורים {{ח:פנימי|תוספת 2 פרט 1|בפרטים 1(ד)}}, {{ח:פנימי|תוספת 2 פרט 3|3}} {{ח:פנימי|תוספת 2 פרט 5|ו־5(ב)}}, גם לגבי בעל השליטה, ואם בעל השליטה מסתמך על ניסיון של חברה אחרת בשליטתו – יצרף מסמכים כאמור גם לגביה, בשינויים המחויבים.
{{ח:תת|(ב)}} מבקש המסתמך, לצורך הוכחת עמידתו בתנאים לקבלת אישור, על היכולת הכלכלית והאיתנות הפיננסית של בעל השליטה בו, יציין את כל האמור {{ח:פנימי|תוספת 2 פרט 1|בפרטים 1(א), (ב) ו־(ג)}}, ויצרף את כל המסמכים האמורים {{ח:פנימי|תוספת 2 פרט 1|בפרטים 1(ד)}} {{ח:פנימי|תוספת 2 פרט 6|ו־6}}, גם לגבי בעל השליטה, בשינויים המחויבים.

{{ח:חתימות|ט׳ בחשוון התשע״ז (10 בנובמבר 2016)}}
* '''יובל שטייניץ'''
שר התשתיות הלאומיות האנרגיה והמים
{{ח:סוגר}}
{{ח:סוף}}
[[קטגוריה:בוט חוקים]]